དར་རྒྱས་ཀྱིས་འབད་པའི་ལས་ལ་གྲུབ་པའི་འབྲས་ཐོབ་པར་ཡིད་ཚིམ་ནས་མི་བསྡད་པར་ད་དུང་མུ་མཐུད་ནས་གསར་རྩོམ་གྱི་ལམ་བུར་ཞུམ་མེད་མདུན་སྐྱོད་བྱ་རྒྱུ་ནི་ཁོང་རང་ཉིད་ཀྱི་ལས་འགན་ཞིག་དང་བསམ་འདུན་ཞིག་ཡིན་ཞིང་།ཡངས་པའི་གསེར་ཐར་རྩྭ་ཐང་ནས་འཚར་ལོངས་བྱུང་བའི་གཞོན་སྐྱེས་རྩོམ་པ་པོ་དར་རྒྱས་ལགས་ཀྱིས་ས་གཞི་འདིའི་ཆེད་དང་།ས་གཞི་འདིའི་སྟེང་གི་ཕུན་སུམ་ཚོགས་པའི་རིག་གནས་དང་འཚོ་བ་རོལ་བཞིན་པའི་མི་རྣམས་ཀྱི་ཆེད་དུ་སྨྱུག་ཁའི་བྲིས་མཚམས་མ་འཇོག་པར་མུ་མཐུད་ནས་འབད་བརྩོན་བྱེད་བཞིན་མཆིས་སོ།།